Յանդեքս․Տաքսիի մեքենաներից մեկը Մոսկվայում
**Յանդեքս․Տաքսի** (ռուս.՝ Яндекс.Такси), հեռախոսային ծրագրով կամ taxi.yandex.com կայքով տաքսիի օնլայն-պատվերների սերվիս։ Սերվիսը տալիս է պատվերը այն վարորդին, ով ամենամոտն է գտնվում պատվեր տվողից։

2017 թվականի դրությամբ սերվիսը աշխատում է Ռուսաստանի, Ուկրաինայի, Հայաստանի, Վրաստանի, Ղազախստանի ավելի քան 126 խոշոր քաղաքներում։ Ընդհանուր առմամբ այնտեղ աշխատում են ավելի քան 200 հազար վարորդ։

Սակագները տարբեր քաղաքներում տարբերվում են։ Սերվիսը ներառում է խնայողական, հարմարավետ, Կոմֆորտ+, Բիզնես և Մինիվեն տարբերակները։ Պատվերի մեկնաբանություններում կարելի է նշել մի քանի տարբերակներ՝ դեղին գրանցման համար, որը թույլատրում է մեքենան վարել հասարակական տրանսպորտի գծերով, չծխող վարորդով, օդորակիչով, կենդանու տեղափոխումով, և այլն։

Սերվիսը պատկանում է ՓԲԸ «Յանդեքս.Տաքսի»։ Ընկերության գլխավոր տնօրենն է Տիգրան Խուդավերդյանը։

Աշխատանքի սկզբունք
------------------

Տաքսի կանչելը իրագործվում է հատուկ "Յանդեքս․Տաքսի" և Ուբեր սմարթֆոնների (iOS կամ Անդրոիդ) համար ծրագրերով։

Պատվերի համար օգտատերը նշում է իր հեռախոսահամարը, հասցեն, որտեղ պիտի գա տաքսին, վճարման ձևը և այլն։

Օգտատերերը կարող են գնահատել ուղևորությունը հինգ աստղային սանդղակով։ Գնահատականները ազդում են վարորդների և տաքսիի վարկանիշի վրա։ Վարորդը կարող է տեսնել իր վարկանիշը, սակայն չի կարող տեսնել, թե կոնկրետ, որ հաճախորդը ինչպես է իրեն գնահատել։ Եթե վարորդը ստանում է շատ ցածր գնահատակներ, ապա նրան կարող են անջատել Յանդեքս Տաքսիի պատվերից։

### Սերվիսի ֆունկցիոնալություն և տեխնոլոգիաներ

Յանդեքս.Տաքսին մեքենաների մատուցման ժամանակի և երթուղու հաշվարկի համար օգտագործում է Յանդեքս.Քարտեզը և Յանդեքս.Նավիգատոր։ Երթուղին կազմվում է ընթացիկ, ինչպես նաև կանխատեսվող խցանումներով։ Ծառայությունը կարող է առաջարկել, որ մոտենա այն վարորդը, որը մոտ է գտնվում հաճախորդին` խնայելով ուղևորության ժամանակը և ավելի մատչելի ծառայություն մատուցելով։ Օրինակ, մի մայթից մյուսը անցնելը կարող է ավելի խնայողական լինել։

2017 թվականի մայիսին հնարավորություն է առաջացել երեք միջանկյալ կետեր միացնել։ Ուղևորության ընթացքում սպասելու արժեքը հաշվարկվում է ըստ տարածաշրջանի սակագների։ Համակարգը պատվերները բաշխում է վարորդների միջև ավտոմատ կերպով, հիմնվելով մի քանի գործոնների վրա՝

1. Վարորդը կգա ավելի արագ, քան մյուսները
2. Վարորդն ունի ավելի բարձր վարկանիշ, քան մյուսները
3. Մեքենան համապատասխանում է բոլոր սակագներին և տարբերակներին։

Մեքենաների պակասության դեպքում գինը ձևավորվում է հաշվի առնելով բարձրացված գործակիցը, որը կարգավորվում է ավտոմատ։

2017 թվականի ապրիլին Յանդեքս․տաքսին մտցրեց ֆիքսված արժեք Ռուսաստանի բոլոր քաղաքներում, գինը պարզվում է պատվերի ժամանակ և չի փոփոխվում, եթե նույնիսկ առաջացել են խցանումներ կամ վարորդը շեղվել է երթուղուց։

Մեքենայական ուսուցման տեխնոլոգիայի միջոցով Яндекс.Такси-ն որոշում է և առաջարկում է հարմար տեղ կանգառի համար։ Այդպիսի տեղերը քարտեզի վրա նշանակվում են կապույտ շրջանակներով և օգտվողին հնարավորություն է տալիս դրանք ինքնուրույն ընտրել։

Պատմություն
-----------

2011 թվականին Յանդեքս․Տաքսին սկսել է իր աշխատանքը Մոսկվայում, ինչպես Յանդեքս սերվիսներից մեկը։ Սկզբում համակարգին միացվել է մայրաքաղաքի 1000 վարորդներ և 11 կայանատեղի։

Սկզբում ծառայությունը ներկայացվել է միայն iOS և Android օպերացիոն համակարգերի հեռախոսային ծրագրերի համար։ Վեբ-տարբերակը հայտնվել է 2012 թվականի հունիսի 28-ին.։

Հիմնադրման պահից ղեկավարը եղել է Լև Վոլոժը, Յանդեքսի համահիմնադիր Արկադի Վոլոժի ավագ որդին։

2012 թվականին Յանդեքս․տաքսի ծառայությունը սկսեց հարկ վերցնել պատվերներից։ Կանխատեսվում էր, որ 2013 թվականին պատվերների ծավալը կկազմի $60 մլն։

2013 թվականին հնարավորություն առաջացավ վճարել բանկային քարտով։

2013 թվականի ընթացքում Յանդեքս․Տաքսին մատուցել է 3,5 մլն պատվերներ, որը կազմել է 2,177 մլրդ ռուբլի ($68 մլն)։

2014 թվականին ղեկավարը դարձավ Տիգրան Խուդավերդյանը։

Android և iPhone-ների ծրագիրները թարմացվել են։ Թարմացված տարբերակում մտցրած է զանգերի վերահասցեավորում։ Անհատական տվյալները պաշտպանելու համար վարորդին տրվում է հատուկ հեռախոսահամար, առանձնահատուկ լրացուցիչ կոդով օգտատերի հեռախոսահամարի տեղ։

2014 թվականին մտցվեց վարորդներն քաղաքի և ծառայությունների իմացության պարտադիր պատրաստվածություն։

2017 թվականի հունիսի 25-ին Յանդեքս․տաքսին սկսեց աշխատել Մոլդովայում.

Ծանոթագրություններ
------------------

1. ↑  Yandex Launches Taxi Search Service
2. ↑  Yandex Announces Fourth Quarter and Full-Year 2019 Financial Results
3. 1 2  ««Յանդեքս» ու «Ուբեռ» ընկերությունները կմիավորվեն». Արխիվացված է օրիգինալից 2017 թ․ հուլիսի 14-ին. Վերցված է 2017 թ․ հոկտեմբերի 1-ին.
4. ↑  «Реквизиты ООО "Яндекс.Такси", Москва, и другая информация о компании на Rusprofile.ru» (ռուսերեն). www.rusprofile.ru. Վերցված է 2017 թ․ հուլիսի 14-ին.
5. ↑  Яндекс такси, как пользоваться - 2013–2017 Клуб советов. ООО «ААБ Медиа».
6. ↑  Рейтинг водителя
7. ↑  Яндекс. Такси подскажет оптимальное место подачи Արխիվացված 2017-08-16 Wayback Machine, Ferra.ru, 2017-03-13
8. ↑  ««Яндекс. Такси» стал подсказывать пользователям самую удобную точку подачи автомобиля». Արխիվացված է օրիգինալից 2017 թ․ օգոստոսի 16-ին. Վերցված է 2017 թ․ օգոստոսի 25-ին.
9. ↑  Андрей Фролов, «Яндекс. Такси» запустил фиксированные цены по всей России Արխիվացված 2017-08-16 Wayback Machine / vc.ru, 11.04.2017
10. ↑  «Яндекс. Такси» с помощью машинного обучения научилось показывать удобные места подачи авто
11. ↑  Яндекс запустил сервис по поиску такси
12. ↑  «Яндекс» приручил московских таксистов
13. ↑  «Яндекс» вызвал интернет-такси
14. ↑  Сын Воложа превратил «Яндекс» в крупнейшего диспетчера такси
15. ↑  Yandex.Taxi Introduces Cashless Cab Fare Payment Service
16. ↑
17. ↑
18. ↑
19. ↑  «Արխիվացված պատճենը». Արխիվացված է օրիգինալից 2020 թ․ սեպտեմբերի 21-ին. Վերցված է 2017 թ․ օգոստոսի 25-ին.
20. ↑  ««Яндекс.Такси» запустили в Молдавии — Meduza». *Meduza* (ռուսերեն). Վերցված է 2017 թ․ հուլիսի 25-ին.

Արտաքին հղումներ
----------------

* Յանդեքս տաքսիի մասին

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Յանդեքս․Տաքսի» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Ֆոտո, վիդեո և աուդիո | Ինստագրամ |

 |